Els socialistes francesos es disputen l'esperit de Mitterrand\n30 ANYS DE LA INVESTIDURA\nHollande i Strauss-Khan són els favorits per enfrontar-se a Sarkozy a les eleccions\nFrançois Hollande i Dominique Strauss-Khan són els favorits per recollir l'esperit de l'expresident François Mitterrand i enfrontar-se a Nicolas Sarkozy en la cursa per les presidencials franceses.\nJULI MARTÍ PARÍS. Actualitzada el 10/05/2011 00:00\n260x366 El carismàtic líder dels socialistes francesos, François Mitterrand, va ser president de la República Francesa entre els anys 1981 i 1995. / JEAN-CLAUDE DELMAS / AFP El carismàtic líder dels socialistes francesos, François Mitterrand, va ser president de la República Francesa entre els anys 1981 i 1995. / JEAN-CLAUDE DELMAS / AFP\nEl Partit Socialista francès (PS) celebra avui els 30 anys de l'arribada a la presidència de la República de François Mitterrand, en plena batalla interna per veure qui s'enfrontarà a Nicolas Sarkozy a les eleccions presidencials de l'any que ve. Segons els sondejos, François Hollande, l'antic primer secretari del PS entre el 1997 i el 2007, és l'hereu més clar ara com ara de Mitterrand. Té el 23% de suport enfront del 20% que té el director general de l'FMI, Dominique Strauss-Khan, i el 18% de l'actual secretària Martine Aubry. L'antiga candidata de l'any 2007, Ségolène Royal, sembla haver perdut bona part de la seva capacitat mediàtica i tanca la cua dels candidats amb un 9%.\nEn tot cas, Hollande reconeix aquest bagatge de Mitterrand i explica que, com l'expresident socialista mort el 1996, en el "seu llarg camí cap a la conquesta del poder, retenia la tenacitat, la voluntat i la capacitat de Mitterrand de poder fer front a les dificultats per obtenir-ne bons resultats". Recordant la seva candidatura, va dir que confiava que el 2012 tingués "un cert aire a 1981".\nBeneficiant-se del silenci dels seus principals adversaris, -tal com va fer Mitterrand l'any 1965 quan es va presentar com el candidat unitari de l'esquerra davant De Gaulle-, Hollande sembla que s'erigeix com a principal adversari de Strauss-Khan. Tots dos -i també Martine Aubry- es classificarien per a la segona volta de les presidencials arribant-hi primers, i la guanyarien. En cas que Sarkozy es classifiqués per a la segona volta, Strauss-Khan, amb prop del 65% dels vots, obtindria uns resultats dignes de De Gaulle, i Hollande, amb un 60%, aconsegueix defensar bé la seva candidatura.\nEl Porsche d'Strauss-Khan\nPerò l'enfonsament continuat de la imatge presidencial i el tarannà més hortera d'Strauss-Khan, que actua com un recordatori d'allò que no agrada de Sarkozy, han afeblit el seu argumentari davant Hollande. L'últim episodi, protagonitzat per Strauss-Khan, és una foto en què se'l veu pujant a un Porsche valorat en 67.000 €. I els partidaris d'Hollande recorden que ell té un escúter.\nPer a l'esquerra amant d'aniversaris el 10 de maig és dia de festa grossa. I el d'enguany, que marca els 30 anys de l'arribada al poder de François Mitterrand, mort el 1996, encara més. Quan falta menys d'un any per a les pròximes presidencials, el camp progressista en general, i els socialistes en particular, recorden les celebracions populars que van seguir l'anunci dels resultats presidencials del maig del 1981. De moment, perquè són temps de celebració, els principals candidats a les primàries del Partit Socialista francès (PS) es disputen l'herència del primer i únic president de la Cinquena República sorgit del partit, del qual havia estat el principal unificador.\nAvui, les coses han canviat força. A l'oposició des de fa 9 anys, l'esquerra veu amb angoixa i a la vegada esperança els sondejos que, fa unes setmanes, anuncien l'eliminació a la primera volta de l'actual president, Sarkozy, en benefici de l'extrema dreta conduïda per Marine Le Pen. Seria el que els francesos anomenen un "21 d'Abril" al revés, fent referència a la data de l'any 2002 en què va ser Jospin, el candidat socialista, qui va quedar fora de la cursa presidencial per Le Pen pare. Sembla que, de moment, el lideratge de Sarkozy no és qüestionat per ningú entre els conservadors, o quasi, però si els mateixos resultats es mantinguessin fins passat l'estiu, tenint en compte els parricidis de la dreta francesa, l'actual president podria fins i tot haver de retirar la seva candidatura.


Jaume C. Pons Alorda: ‘Ciutat de Mal’ - La Veu dels Llibres\nJaume C. Pons Alorda: ‘Ciutat de Mal’\nper Ferran Garcia-Oliver\nDissabte, 18 de setembre de 2021 - 05:58h\nQuè és la veritat? Diguem, per simplificar, que la veritat és tot el contrari de la mentida. Si bé ho mires, la mentida és un concepte més assequible que la veritat, més domèstic, potser perquè la nostra vida es construeix més sobre mentides que sobre veritats. Algú va dir que la vida és un engany, i un altre que la vida és un autoengany permanent. Tota novel·la és una mentida, un ficció al capdavall. Però resulta que una novel·la, i més si és bona, conta més veritats que molts patracols consagrats i beneïts per l’establishment, com ara la Constitució espanyola, que tant si la sacses pel dret com pel revés és una bola com no n’hi ha, una porga apta només a genteta sense imaginació.\nens adverteix del drama de la catàstrofe ecològica, dels règims dictatorials, de la censura, de la deshumanització de les relacions quotidianes, de la perversió del poder\nCiutat de Mal és un joc al·lucinant de mentides sense parar, una darrere de l’altra. Tres personatges van a la recerca del seu destí, cosa que ens situa en tres trames paral·leles que convergeixen cap al final. Tres novel·les en una, com si diguéssem: un escriptor verge, una embarassada i, no t’ho perdes, una geperudeta. Tots tres viuen en aquesta Ciutat de Mal, futurista, apocalíptica i tronada. Dirigida amb mà de ferro pel Constructor, la poblen criatures estranyes, i la condició humana ―la que va d’una gastronomia raonable a l’amor, passant per la gamma àmplia i diversa de la sociabilitat i la comunicació― és pastura de l’enyor i, per poc que torne a surar, objecte de punició immediata pels esbirros del Constructor. L’escriptor, que vol posar fi a la fatalitat de la pròpia virginitat, malda per conèixer el factòtum de la literatura de la ciutat planetària de Mal; l’embarassada brega per parir el cullerot que du a la panxa, perquè a Ciutat de Mal es persegueixen les prenyades, i la Geperudeta no té cap més propòsit que passar comptes amb els amos de la casa on serveix. L’odisseu de pa sucat amb oli fa lliga amb la mare coratge i la lluita de classes. Més o menys i per entendre’ns.\nI la ciència ficció fa lliga amb la realitat més crua del planeta on penem. Ciutat de Mal corre per la senda del deliri i del desficaci, en un continu de situacions distòpiques i fantàstiques, en una barreja d’història familiar, hipocresia, amistat, sexe per donar i vendre, disbauxa, feminisme i intriga. N’hi ha que els entusiasmarà el còctel, i n’hi que els provocarà ois. L’estil és tan exuberant com la galeria de personatges. Pons Alorda domina el geni de la llengua, per tòrcer-la i sotmetre-la a tensions inversemblants.\nnovel·la exigent, plena de referents i homenatges literaris que multipliquen els efectes atractius i que reclama, doncs, lectors bragats, sense prejudicis i receptius a les propostes que transiten per les sendes del risc\nAl darrere de tot plegat, però, Jaume C. Pons Alorda ha volgut ordir una novel·la profundament moral ―més que «política», com ell afirmava en una entrevista―, a vegades massa òbvia i tot. El futur no està escrit, però som lliures d’escriure’l i imaginar-lo. Ciutat de Mal ens adverteix del drama de la catàstrofe ecològica, dels règims dictatorials, de la censura, de la deshumanització de les relacions quotidianes, de la perversió del poder, de tot un seguit de compulsions que perfilen el futur com una amenaça. ¿Per què la novel·la de ciència ficció sol decantar-se pel costat fosc del futur? ¿No havíem convingut que la marxa de la civilització s’inscriu sota el lema del «progrés», de l’alliberament de totes les misèries que constrenyen la felicitat dels homes i les dones? El pessimisme, ara mateix, és una llosa que amb prou feines ens la podem traure del damunt.\nJaume C. Pons Alorda combat el pessimisme des de la força d’aquests tres personatges que lluiten per les seues conviccions, tant col·lectives com individuals, però des d’una proposta narrativa que aposta per l’hiperrealisme, és a dir, per una exageració tan extremada de la realitat que se’ns presenta majoritàriament mitjançant la seua façana més lletja i grotesca, paròdica i malagradosa: «Jo sempre m’he considerat hiperrealista ―diu un personatge de la novel·la― perquè la realitat és tan salvatge, tan bèstia, que redactar-la des del realisme que ells entenen com a realisme implica necessàriament un punt de pobresa castrada». Aquesta dualitat realisme/hiperrealisme ens duria molt lluny, però, a banda l’esterilitat del dilema, no estic segur que el realisme porte implícit la maldat de la castració de la realitat. Ara, les opinions dels personatges són lliures en el marc de la novel·la; les de l’autor també.\nproductes com Ciutat de Mal, proteics, complaguts amb l’excés, de llenguatge simfònic i desbordant, són imprescindibles en les aigües un pèl massa quietes de la literatura catalana\nEn qualsevol cas, productes com Ciutat de Mal, proteics, complaguts amb l’excés, de llenguatge simfònic i desbordant, són imprescindibles en les aigües un pèl massa quietes de la literatura catalana. Una literatura és normal en la mesura que toca totes les tecles dels gèneres. Pons Alorda ens ve a dir que a casa nostra també podem i devem fer com fan Michael Chabon o William Gaddis, i que cal continuar el camí en certa manera ja traçat per Josep Palàcios, Miquel Bauçà o Miquel de Palol perquè, en efecte, som massa presoners de guions previsibles i convencionals. Així ho va entendre el jurat del Ciutat de Tarragona Pin i Soler, que va concedir el XXIX premi l’any 2019 a aquesta novel·la exigent, plena de referents i homenatges literaris que multipliquen els efectes atractius i que reclama, doncs, lectors bragats, sense prejudicis i receptius a les propostes que transiten per les sendes del risc.\n‘De viva veu’: totes les entrevistes de Joan Fuster, segons Isidre Crespo\n‘Una boca per a parlar, dues orelles per a escoltar’, de Juanjo Prats\n‘Si un dit assenyala la lluna’, de Toni Pou: Per què aquest divorci entre la literatura i la ciència?\nPaula Bonet rebrà el Premi Lletraferit de Cultura Valenciana\nFrancesc Viadel presenta la novel·la «L’estiu dels brivalls» a Barcelona


Escapada a La Provença, França (IV) Moustiers i Manosque – Bona Vida\nSegüentEscapada Costa Blava-La Provença. França (III) Niça i Cannes\nBonaVida\ton 8 Juny 2012\nLa nostra ruta continua marxant de la Costa Blava i endinsant-nos a La Provence, per trobar més pau i tranquil·litat, i sobretot, bonics paisatges que fotografiar i contemplar.\nJa estem en plena natura, i sembla mentida que fa unes hores estàvem en ple caos. Per fi veiem el Llac de Sainte-Croix, que tot i que pensàvem que era un llac natural, es tracta d’un embassament creat al 1975, alimentat pel riu Verdon. Les seves 2.200 hectàrees d’aigües blaves reuneixen les millors condicions per la pràctica d’esports aquàtics. Parem a admirar-lo i continuem vorejant-lo una bona estona. Veiem molts ciclistes i excursionistes que, com nosaltres, gaudeixen d’aquests paratges. Bé, alguns potser no ho passen tan bé: ens trobem un matrimoni francès que està fent auto-stop i parem a recollir-los. Van carregats amb motxilles i ens demanen de portar-los fins al següent poble. S’havien quedat sense forces i ja no podien més… Dit i fet!\nLa llum del sol està baixíssima, i això encara potencia la sensació d’espectacle visual. Passem per Riez, Valensole i els camps són plens de blat i d’espígol . Llàstima que encara no és l’època de floriment, perquè tot és alucinant, perquè quan hi hagi el lila de les flors d’espígol deu ser brutal! Es nota que la tradició a la zona és fortíssima. Camps i camps d’espígol ens acompanyen. Plantats en perfectes i simètriques fileres que donen un ordre pictòric increïble. Com gaudim d’aquesta part de la ruta… Parem diverses vegades per fotografiar, tocar, respirar i sentir un moment únic. Aquell que et fa entendre de cop perquè ens agrada viatjar i descobrir llocs nous!\nI per variar, el temps se’ns tira a sobre. Arribem al poble de Manosque sobre les 21h, patint per trobar lloc on sopar (ja sabeu els horaris europeus pel tema dels àpats…) Però encara ens entretenim una estona a l’entrada del poble, ja que ens enamorem d’un petit pont on el sol juga amb la seva estructura i la flor dels arbres crea una atmosfera meravellosa. Són els pollancres, que tenen un particular sistema de reproducció: enviar les seves llavors ben lluny embolicant-les en un lleuger cotó flotant. Una altra visió que recordarem sempre. De fet la Cristina m’ha d’arrossegar, sinó crec que encara seria allà fent fotos!\nPer fi ens instal·lem al bonic Hotel de Le Pre Saint Michel (veure la nostra opinió a Tripadvisor), i ens demanen si volem sopar al seu restaurant. És tard i estem cansats, així que diem que sí, perquè decidim visitar el poble al dia següent. I fem una boníssima elecció. El restaurant està molt bé, i sopem un menú que tenen de 25 euros que és fantàstic. Au, ens tornem a atipar i anem al llit amb la sensació d’haver viscut un dia rodó!\nTagged in: frança, lac de sainte croix, provence, ruta automòbil\nMiquel Gascon\t 8 Juny 2012 a les 9:37\nDiari de la Bona Vida\t 11 Juny 2012 a les 0:19\nMiquel Gascon\t 11 Juny 2012 a les 12:18\nDiari de la Bona Vida\t 11 Juny 2012 a les 23:30\nMarina\t 11 Juny 2012 a les 11:23\nDiari de la Bona Vida\t 11 Juny 2012 a les 23:13\n[…] Diari del Japó RSS ← Escapada a França (dia 3 -part2-) La Provence […]\n[…] Clica per veure entrada dia 1 Clica per veure entrada dia 2 Clica per veure entrada dia 3 (1a part) Clica per veure entrada dia 3 (2a part) Clica per veure entrada dia […]


Cap Vermell - Temps de confinament/ Gabellins i gabellines a l’estranger 2\nJoan Vicens Sard, un jove calarrajader de 36 anys, decidit, entusiasta, i podríem dir que amb marcat caràcter emprenedor. Ja de ben jove agafà la “motxilla” i començà un llarg camí fora del seu poble, de la seva illa i més tard del seu país, fins establir-se actualment a Hong Kong, allà enfora a la Xina, però havent passat primer per altres indrets del món.\nCom diu ell, “els estudis i la feina li han marcat el camí” des de el moment que va partir, primer cap a Barcelona per estudia ADE, i després continuar la seva formació amb un Màster en Relacions Internacionals a Sydney (Austràlia), entre el 2009 i 2010, experiència molt decisiva per la seva vida, coincidint amb l’anterior crisi econòmica. Després d’aquesta etapa, va recalar a Nürnberg (Núremberg- Alemanya) per a fer de professor a la seva universitat, i així una cosa va dur a l’altre, ja que decidí fer un segon Màster en Estudis Xinesos, per especialitzar-se en Àsia.\nAquest va ser el punt de partida al 2014 per anar fins a la Xina, primer a Hong Kong, després passar un any i mig al nord (2015-16), i retornar a Hong Kong, on resideix ara, primer fent feina a la Chinese University of Hong Kong, després d’editor a Hong Kong University Press i, des de fa un temps, treballant a ACCIÓ (alguna cosa així com “Agència per a la Competitivitat de l'Empresa de la Generalitat de Catalunya"). Tot un bagatge que mostra a les clares la seva declaració d’intencions.\nConversant amb ell sobre l’actual situació d’Alarma Sanitaria Mundial per la CORONAVIRUS-19 ens explica un grapat de coses sobre la situació al seu país.\nJoan Vicens Sard, des de Hong Kong, Xina..\n- En Joan viu al país on va començar tot això del CORONAVIRUS-19, això es nota encara que visquis enfora de Wuhan...\n- L’impacte del COVID-19 a Hong Kong ha estat ple de peculiaritats. A hores d’ara, després d’un esforç enorme, sembla que el de Hong Kong és un cas d’èxit. Pareix que s’han aconseguit aturar tant la primera com la segona onades del virus.\nLa primera onada va coincidir amb la celebració de l’any nou lunar, que enguany va ser dia 24 de gener. Llavors, i en bona part gràcies al fet que la societat va impel·lir al govern local a prendre mesures més dràstiques del que sembla que pensava voler prendre, el número de contagis va anar creixent de manera molt moderada durant cosa d’un mes. A finals de febrer, si no recordo malament, hi havia al voltant de cent casos; quatre dels contagiats havien mort.\nLa població de Hong Kong és de set milions i mig d’habitants, similar a la de Catalunya, però en un espai molt més reduït. Així que aquelles xifres eren tranquil·litzadores. I això, paradoxalment, va ser un problema. Després d’una fase en la qual vàrem començar a anar a l’oficina de manera gradual, la falsa sensació de tranquil·litat va generar un efecte crida. Al veure que l’epidèmia semblava estar més controlada a Hong Kong que a altres regions d’Europa o els EEUU, molta gent - estudiants a l’estranger, familiars d’estrangers vivint a Hong Kong, etc. - varen decidir tornar. Llavors, el número de casos “importats” i un número relativament alt de contagis a les zones d’oci de la ciutat va fer que s’haguessin de prendre mesures una mica més estrictes. Vàrem haver de tornar a començar de zero.\nEn aquesta etapa més preocupant, es va passar dels cent contagis als mil. Durant aquest període els bars i restaurants estaven tancats i es varen prohibir els grups de més de quatre persones. Amb aquestes mesures i el tancament total de les fronteres, després de quatre o cinc setmanes, el número de contagis diaris va anar baixat, novament, fins als 4 o 5 diaris.\nLa millor notícia que Hong Kong pot enviar al món és que, si hi ha un número suficient de respiradors i els diagnòstics es fan a temps, el COVID-19 és una malaltia que es pot combatre. Tot i que 13 contagiats romanen en estat crític, de la segona onada de contagis – uns 900 en total – no ha mort ningú. També crec que és important destacar que hi ha hagut vàries particularitats que han tingut un efecte palpable en la gestió de la crisi: la relativa proximitat al focus original del contagi, el context social de Hong Kong – veníem de sis mesos de protestes al carrer – i l’experiència tant del govern com de la societat en epidèmies anteriors, han estat clau.\nAl 2002–2003, la ciutat es va veure altament afectada pel SARS, una epidèmia que va deixar més de 700 morts i que va marcar un abans i un després. Hi ha molts protocols i pràctiques d’aquella crisi que s’han activat immediatament i que han servit de guia. Hi ha detalls amb els que he conviscut aquests anys que sempre m’havien cridat l’atenció i que tot just ara he entès de tot: els botons dels ascensors o els passamans de les escales mecàniques, per exemple, són desinfectats freqüentment i és molt habitual veure al·lots de camí a l’escola amb potets de desinfectant de mans penjats de les motxilles. Aquí, l’ús de mascaretes ha estat innegociable i ningú no entén perquè a altres bandes del món no s’ha recomanat aquestes pràctiques tan bàsiques i efectives.\nHong Kong, per tant, demostra la importància d’aprendre del que està passant per tal de poder evitar problemes similars en el futur. Tot i que l’impacte sobre l’economia local serà enorme, el govern de Hong Kong és un govern relativament ric. A hores d’ara, ja s’han passat varis paquets de mesures econòmiques per amortir l’impacte del COVID-19 sobre l’economia. A la resta de Xina, on l’epidèmia ha tengut un impacte molt més dur, tot i que la situació semblava finalment controlada, fa setmanes que hi ha una lluita frenètica per tal de poder minimitzar una segona onada de contagis. Aquesta epidèmia és un esdeveniment històric que té el potencial de canviar el teixit social, polític i econòmic de, com a mínim, a la regió, el Govern ho sap i està disposat a fer el que sigui necessari - fins i tot amb mesures extremes – per a fer que tot torni a la normalitat el més aviat possible.\nPer a fer-se una idea de l’impacte potencial, 247,000 empreses xineses han hagut de tancar, això que encara no ha acabat.\n- I en el cas dels nins, les escoles, l'esport...ha quedat tot aturat?\n- Hong Kong és famosa per tenir una densitat altíssima de població. Apartaments petits i lloguers molt elevats fan que l’espai sigui reduït, cosa que per a famílies nombroses amb nins, no està essent senzill.\nA Hong Kong, els parcs públics, col·legis, universitats, etc..., fa mesos que estan tancats i no hi ha encara una data clara per a tornar a començar. Amics amb fills parlen d’una situació complicada. En quan al sistema escolar i universitari, Hong Kong és un referent internacional. Vàries de les universitats locals estan entre les millors del món i per a accedir-hi, hi ha un sistema que posa una excessiva pressió sobre els estudiants, que a la llarga crea moltes tensions familiars. Amb el confinament, imagino que hi deu haver bastants problemes. Aquests dies, els estudiants de secundària s’estan organitzant per demanar l’endarreriment d’exàmens d’accés a la universitat.\nA més, pares que teletreballen han de compaginar les hores de feina amb l’agenda escolar a casa amb nins que viuen en espais molt reduïts, nins que no tenen accés a les vies d’escapament habituals, més enllà de videojocs o entreteniment en línia. Les universitats, que en gran mesura depenen dels ingressos que porten els estudiants internacionals, estan en una situació complicada i la transició a les classes online depèn tant dels professors, que han hagut de fer un esforç gairebé sobrehumà per a adaptar continguts i avaluacions, com de les circumstàncies concretes de cada institució.\nTambé sembla que estan patint molt els clubs esportius o les escoles esportives. A banda de les competicions internacionals - a Hong Kong es segueixen molt d’aprop tant les lligues europees de futbol com l’NBA - la competició econòmicament més important a nivell local són les curses de cavalls, una herència colonial. Les apostes legals són un negoci que mou milions i que genera ingressos altíssims que el Hong Kong Jockey Club destina, en bona part, a projectes socials. Ara com ara, les curses continuen com sempre, dos cops per setmana, però sense espectadors.\nL’economia va per sectors. Hong Kong és una de les ciutats amb més visitants del món, així que tant l’hoteleria com la restauració ho estan passant francament malament. Estan en perill uns cinc mil dels 15.000 bars i restaurants de la ciutat. Altres sectors no s’han vist afectats de manera tan negativa.\n- Aquí el govern és molt criticat per les seves decisions, el vostres polítics també son criticats, hi ha protestes?\n- A nivell local, la gran majoria de la societat no dona gens de crèdit a la gestió del govern. En general, els hongkonesos pensen que és la societat la que ha creat les condicions necessàries per a què el virus no s’escampàs. Els sis mesos de protestes de la segona meitat del 2019 varen magnificar una fractura entre la societat i el govern, que aquesta crisi no ha fet més que continuar. Encara que les protestes multitudinàries s'han aturat, la lluita a les xarxes continua i fa pensar que la crisi política no està, ni de molt, resolta.\nA nivell estatal, després d’unes setmanes inicials en què el govern central va perdre el control de la situació, es varen prendre mesures altament intervencionistes. Moltes d’aquestes mesures han comptat amb la col·laboració d’instruments digitals, com l’ús d’apps per a controlar els moviments dels ciutadans. A Xina continental el silenciament i la posterior mort de Li Wenliang - el metge que va alertar del virus a Wuhan - varen generar moltes crítiques al govern.\nDes de llavors ençà, campanyes de propaganda, sumades al fet que altres governs internacionals, en general, tampoc han estat capaços de gestionar la crisi eficientment, sembla que han minimitzat aquesta primera fase de d’insatisfacció social.\n- Com veus el futur, quines perspectives hi ha de tornar a la normalitat d’aquí endavant\n- L’economia xinesa fa setmanes que està tornant a la “normalitat”, fins i tot a Wuhan, l’epicentre de l’epidèmia. Ara bé, s’estan prenent moltíssimes precaucions. Per exemple, continua el tancament de fronteres a no nacionals, cosa que, evidentment, és una barrera insalvable, si l’objectiu és retornar allà on érem abans del COVID-19. A Hong Kong, preveig que aviat adoptarem un sistema de rotacions per anar incorporant-nos a la feina de manera escalonada. El que no em queda clar és quan serà possible, ni en quines condicions, es podran reprendre els desplaçaments internacionals.\nMoltes gràcies Joan per mostrar-nos de primera mà com es viu la pandèmia del coronavirus des de Hong Kong.\nUna abraçada des de Capdepera!


les cosetes del querol: Na Nuria davant l'Enigma\nLa Núria seu davant del seu ordinador amb les celles arrufades, senyal inequívoca que es troba desentrellant un Enigma. Entre les seves múltiples ocupacions, la Núria és una gran especialista en enigmes i per tant no és estrany veure-la abstreta davant l'ordinador, amb les celles apretades, a voltes movent lleugerament el cap. Però qui l'observi amb deteniment trobarà indicacions poc habituals, una imperceptible rigidesa en el dit sostingut sobre el ratolí, un apunt de mossegada al llavi inferior, una fugissera però recorrent tensió a la mandíbula. I és que aquesta vegada l'Enigma constitueix un repte superior.\nConeixedors de l'habilitat de la nostra heroïna per seguir el fil dels laberints més barrocs, els dissenyadors de l'Enigma que concentra els seus esforços s'hi han escarrassat d'allò més, introduint més i més variables en el nus gordià. En ell es creuen dades de la Seguretat Social, CNAEs, actes registrades d'eleccions sindicals, entrades de les diferents bases de dades i sistemes d'informació de la CS CONC... una hidra de mil caps, una teranyina impossible d'empreses, centres de treball, delegats de personal, afiliats sobreposats i entrecreuats de manera diabòlica.\nDarrerament però, un mig somriure es va obrint pas cada cop més freqüent en el concentrat rostre de la nostra Ariadna. Irrumpint en la seva expressió de tenacitat, una lluïsor atravessa de pic en pic la seva mirada que intueix ja l'eixida del laberint.\nDe la meva taula estant, sotjo dissimuladament la seva expressió, endevino la seva tensió davant del repte i dedueixo els seu avenços. Sé que ja es troba prop de la sortida, i suspiro ressignat, calculant el temps que em queda fins que triomfant es planti davant la meva taula per anunciar-me, contingudament orgullosa, que ha coronat amb èxit la missió. En aquell moment em tocarà endinsar-me en el mar de dades, ordenadament arrenglerades per ella, i deixar la trinxera i la seva fraternal camaraderia en un segon pla.\nPublicat per Andrés Querol Muñoz a 15:41


hi veig doble: de gener 2009\nPublicat per Mirashka a 23:18 Cap comentari:\nPotser anem una mica aviat, però ja estem planejant les vacances d'estiu! Hi ha varies opcions, que tot pot ser que al setembre haguem d'anar a viure sota un pont o menjar patates fins nadal, però en tinc moltes ganes! Sento que recupero una part de mi que els anys abans d'estar embarassada era important, el viatjar!\nPer un banda amb en Vic hem recuperat un vell plan que és marxar a uns dies a Amsterdam. I a més solets! No sabeu la il·lusió que em fa!!! el que passa és que em sento mala mare per estar tan contenta, sento que potser m'hauria de saber més greu deixar les nenes 4 o 5 dies, però dec ser una mare desnaturalitzada perque em pot més la il·lusió que la pena per deixar les peques.\nPer altra banda volem marxar uns dies de casa rural amb les mamis (i els papes) i els peques. Ja estem mirant llocs i la veritat és que també m'il·lusiona molt! M'agrada anar així de tranquis amb ells, sense que ningú es molesti per si un nen crida o plora, tothom al mateix ritme, em relaxa molt. I a més amb ells m'ho passo molt bé!!!! només la planificació ja és divertida!\nTambé tinc dos o tres congressos aquest any, però de moment només sé segur que aniré al de Madrid. N'hi ha un a Turí que pinta moooooolt bé però la inscripció val una pasta i aquest any estem una mica de restriccions. El tercer és el que em crida més, però hem de fer números... octubre a Puerto Madryn, a la Patagonia argentina, en plena època de cria de les balenes... al·lucinant!!!\nPublicat per Mirashka a 13:29 5 comentaris:\nDemà fa un any. Bé el faria avui, però l'any passat va ser any de traspàs. Demà fa un any que van néixer les peques (els posts anteriors ja venien per aquí). La última nit sense elles vem anar a sopar fora, al cine, i en tornar a casa vem acabar de preparar les bosses. Vaja, de tot menys descansar!\nEl meu part el recordo com divertit! Sí, dec ser la única persona al món que té aquest record... Va ser una cesàrea programada, així que de contraccions ni una. Els meus ginecòlegs són matrimoni i es van passar l'estona fent-se conyetes. I a més van deixar que en Vic estigués al meu costat en tot moment, així que va ser genial.\nEl que més recordo és quan me les van donar. Tothom m'havia dit que era el millor moment, que era màgic, que era especial... així que jo l'esperava amb candeletes, havia de ser genial i jo estava preparada! A l'hora de la veritat la comadrona me les va acostar embolicades amb una mena de paper de plata tan a la vora que ni les veia i cridant-me "fes-els-hi un petó! fes-los un petó!". Jo pensava "doncs vaya caca de moment..." mentre intentava fe'ls-hi el petó, no fos que la dona pensés que jo era una mala mare així ja de bones a primeres. I aleshores en Vic se'n va adonar, me les va allunyar una mica i em va dir "mira-les, están bé i són precioses!". I va fer que aquell moment fos màgic. La resta està borrosa... jo plorava.\nPublicat per Mirashka a 20:43 7 comentaris:\nbitxo, espavilada, PANXONA, guapísima,\nexpressiva, somriure, viva, mirada, EXPLOSIVA, carinyosa,\nriallada, simpàtica, pedorra, exigent, cridanera,\nmimosa, marmota, carotes, boqueta...\naixí és la Erinn. El nom de la Erinn va ser difícil de trobar, no ens posàvem d'acord fins que en Víctor va recordar que quan vem començar a sortir havíem dit que si teníem un fill li posaríem un nom irlandès i Erinn era un dels que havia sonat. També hi ha una vessant lili que no tothom coneix... a mi m'agrada molt la Julia Roberts i un dels papers que ha interpretat és el de Erin Brokovich, però aquesta versió no queda tan bé.\nLa Erinn és pura energy!!!!!! és capaç de plorar, riure, cridar i abraçar-te, tot en 10 segons! és la dona de les mil cares, en té tot un repertori i és apassionada amb tot, quan agafa una nina, quan mira dibuixos animats, quan juga, quan riu... Normalment acaba el dia esgotada (el seu rècord d'hores de son està en 14...) i resulta esgotadora, però és impossible no riure amb ella. És impossible no adorar-la!\nPublicat per Mirashka a 14:09 6 comentaris:\nMorenassa, bonica, primeta, ULLASSOS, carinyosa,\nmenudeta, pestanyotes, DOLÇA, clotets, simpàtica, matinera,\nsensible, PACIENT, boqueta de pinyó, nassiró, observadora, bona\nSOMRIURE, preciosa, humil,rissos...\ntotes aquestes paraules descriuen a la Maria o en formen part. La Maria es diu així per la meva àvia, per l'àvia de'n Víctor i per la Maria de West Side Story, que és dolça com ella.\nVa néixer plorant, encara era mig dins quan va arrencar a plorar i de seguida va ser la més bonica de la sala d'incubadores. Però el que enamora no són només aquests ulls negres, ni la seva boqueta, ni les seves pestanyes. És la seva dolçor, la manera que té de somriure, amb tota la cara. És impossible no estimar-la.\nPublicat per Mirashka a 19:41 6 comentaris:\nHi ha vegades que el govern del meu país em fa vergonya. Jo soc de les que es va alegrar quan el 2003 els socialistes van accedir al govern, i més encara de que ho fessin amb un govern amb iniciativa i esquerra. A la fi un canvi! El govern de Maragall semblava que començava a rutllar en alguns aspectes, tot i les sortides de to que tenia de vegades.\nQuan va guanyar en Montilla pensava que milloraria, m'agradava aquest tarannà de treballar i no anar a buscar titulars, però entre uns i altres m'han fet perdre la fe. Cada vegada més un se n'adona de que els interessos polítics estan primant i molt per sobre dels interessos del país. Avui a les notícies parlaven de les declaracions contradictòries entre els consellers Saura i Nadal i de lo poc lluïda que està sent la gestió del primer al capdavant de la conselleria d'interior. De fet, n'hi cauen de totes bandes i a la oposició li falta temps per saltar-li al coll, però en Saura està demostrant que els liders polítics poden tenir una millor o pitjor capacitat de coordinació general, però a l'hora de gestionar una matèria en concret naufraguen estrepitosament. Sap greu que una conselleria que semblava que funcionava bé en l'època Maragall com era la d'interior estigui així. Tot pels interessos polítics. Per que si no van substituir a la consellera Tura?\nPublicat per Mirashka a 16:01 3 comentaris:\nHe estat buscant l'origen d'aquesta expressió (no molt tampoc...) i no l'he trobat. M'imagino que ve de divertir-se com un nen (o com he trobat a Yahoo: "De algún tarugo que cree que los enanos se divierten. A veces son seres muy sufridos").\nBé, vingui d'on vingui, ahir vaig divertir-me com una enana com feia temps que no em divertia. No és que no em diverteixi normalment, m'ho passo bé, en general soc optimista i de riure fàcil. Però ahir em vaig divertir fent el boig, cantant, saltant, ballant i rient com una nena, sense pensar en cap moment en si estava fent el ridícul o si algú podia pensar "mira aquesta! a la seva edat fent el burro d'aquesta manera". I és que ahir vem anar a veure a "El Hombre Linterna"!\nQuan va començar el concert estàvem una mica freds: no hi havia massa gent, alguns anaven a veure què, sense atrevir-se a massa, en plan com un tio de 30 tacos es posarà a cantar "La abeja Maya"? També hi havia algún modernillo (penseu que el concert era a l'Apolo) en plan "soc més modern que ningú perque vaig a veure grups que no coneix ni l'apuntador". Però mica en mica la gent es va deixar anar i va ser apoteòsic. Fins i tot es van aprendre la lletra de "Bola de Drac" en català!\nHi va haver un moment en el que em vaig mirar a la gent i no vaig poder evitar riure sense parar una bona estona: un munt de gent cantant "Benji y Oliver" (el himno nacional amb permís de "La bola de cristal") a ple pulmó, com si cridessin "Born in the USA". A partir d'aquí ja va ser imparable!!!! Ole, ole i ole!\nPublicat per Mirashka a 20:43 2 comentaris:


Una idea que va aparèixer amb força fa uns pocs anys va ser la d’aprofitar els llum LED que comencem a tenir per il·luminar per enviar informació sense que nosaltres ens n’adonem\nCiències tecnològiques22/03/2018Màrius Montón\nCrèdits de la foto: Fiber Optic Cable Network Technology Blue (enllaç)\nDes dels grecs i els romans, que feien servir els escuts polits dels seus soldats per enviar missatges durant les batalles, ja fa molts anys que ens comuniquem fent servir la llum. De fet, els semàfors són un exemple de comunicació amb llum, tot i que una mica bàsic (permeten enviar unes comandes molt simples). Un altre exemple més evolucionat és el dels senyals de llum que feien servir els vaixells per comunicar-se des del segle XIX (que podien enviar unes 14 paraules per minut). Els comandaments a distància dels nostres televisors també funcionen amb llum infraroja, que envia comandes a l'aparell des del nostre sofà. Finalment, la fibra òptica que ens porta internet a casa fa servir llum per transmetre les dades des d’una central fins al dispositiu que ens instal·len al domicili.\nDe temps ençà hi ha hagut propostes i sistemes de comunicar ordinadors entre ells fent servir llum o làsers sense utilitzar cables per substituir els sistemes de ràdio (com són wifi o Bluetooth) o els cables de xarxa. De fet, alguns satèl·lits i enllaços terrestres fan servir làsers per comunicar-se entre ells amb molta capacitat de dades.\nUna idea que va aparèixer amb força fa uns pocs anys va ser la d’aprofitar els llum LED que comencem a tenir per il·luminar-nos per enviar informació sense que nosaltres ens n’adonem. Aquesta idea el que diu és que podem fer que els LED de les làmpades facin uns pampalluguejos prou ràpids perquè nosaltres no els apreciem que serveixin per enviar dades entre la làmpada i, posem per cas, el nostre mòbil. Les proves que s’han fet d’aquesta tecnologia han donat velocitats fins a 100 cops més ràpides que el wifi. Aquesta tecnologia es coneix com a li-fi o VLC (visible light communication).\nUn dels avantatges d’aquesta tecnologia és que sense una gran despesa es podria donar connexió a internet a grans zones que ja tenen il·luminació (com centres comercials, edificis d’oficines, hospitals, museus, avions, etc.) o inclús als carrers, fent servir els fanals. Així, la idea de tenir un wifi per enviar les dades des del nostre mòbil cap a internet a poca velocitat i rebre'n a través de la llum comença a ser una possibilitat (normalment rebem més dades d’internet que no pas les que hi enviem).\nUna altra situació on aquesta tecnologia és candidata a ser utilitzada és en entorns com els hospitals o els avions, on el soroll electromagnètic ha de ser mínim per no interferir amb altres aparells electrònics. I encara una altra possible aplicació d’aquesta tecnologia podria ser comunicar entre si cotxes, de manera que un informi l’altre de si està frenant o accelerant o de si es disposa a girar, enviant un vídeo d'una càmera frontal, per exemple, que donaria aquesta informació als conductors i contribuiria així a reduir el nombre d'accidents.\nA més a més, aquesta tecnologia permetria localitzar els dispositius dins d’edificis, fet que possibilitaria que la localització d’aparells o persones en entorns interiors fos una possibilitat real i que tindria múltiples aplicacions: seguir pacients i aparells dins un hospital, maquinària i utillatges dins una fàbrica i informació en museus; ajudar persones invidents en edificis, etc.\nCom a principal desavantatges tenim que, com sabem, la llum no travessa les parets, i, per tant, cal una instal·lació del sistema a totes les habitacions o sales on ho necessitem. Tot i que pot ser un problema, aquesta característica també fa la tecnologia més segura, ja que, per exemple, la li-fi d’un banc no es podria atacar des de fora de l'edifici, cosa que convertiria la xarxa en més segura. També cal que la tecnologia maduri una mica encara i apareguin al mercat dispositius de baix preu que la puguin fer servir.\nAmb tot, és una tecnologia que està apareixent gràcies a la recerca de molts grups i universitats d'arreu del món i que, segurament, d’aquí ben poc començarem a veure a la nostra vida quotidiana. Sense anar més lluny, el centre de recerca català I2CAT en va presentar unes quantes demostracions al Mobile World Congress del 2015 i al del 2016.\nVídeo de presentació de la tecnologia per Harald Haas (YouTube, amb subtítols)\nPàgina d’I2CAT sobre aquesta tecnologia (enllaç)\nArticle a la Viquipèdia (enllaç)


La seua principal escriptura és el Sutra del Lotus i l'escola és d'aquesta manera coneguda com l'escola del Lotus. La seua doctrina filosòfica bàsica és resumida com la Triple Veritat (圓融三諦, Yuánróng sāì):\nEn el Tiantai tot l'aprenentatge budista és ordenat en un gran esquema jeràrquic. Al Japó, Saicho intentà incorporar la meditació Zen, la disciplina monàstica i els cultes esotèrics. La fusió del shinto i el budisme fou també promoguda.\nObtingut de «https://ca.wikipedia.org/w/index.php?title=Budisme_Tiantai&oldid=30360347»\nLa pàgina va ser modificada per darrera vegada el 14 juny 2022 a les 22:38.


Marlaska compareixerà en la Comissió d'Interior per a informar sobre la mort d'un intern del CIE de Sapadors\nPublicado 30/7/2019 16:47:55CET\nMADRID/VALÈNCIA, 30 Jul. (EUROPA PRESS) -\nEl ministre de l'Interior en funcions, Fernando Grande-Marlaska, compareixerà després de l'estiu en la recentment constituïda Comissió d'Interior del Congrés dels Diputats per a informar sobre la mort, el passat 15 de juliol, d'un intern en el Centre d'Internament d'Estrangers (CIE) de Sapadors, de València.\nAixí ho ha anunciat aquest dimarts en la Diputació Permanent del Congrés el diputat socialista David Serrada per a sol·licitar a ERC i EH Bildu que retiraren la seua petició de convocar una sessió extraordinària del Ple amb la compareixença de Marlaska per a "donar compte de la situació de les persones retingudes" en el CIE de València "i de les circumstàncies de l'última mort succeïda dins".\n"Hi ha un compromís del Govern de transparència i del ministre de l'Interior per a acudir a la Comissió per a donar complides explicacions de tot el relacionat amb aquest fet", ha traslladat Serrada, que ha demanat als proponents la retirada de la petició "en llaures al compromís del Govern de vindre a la Comissió una vegada que tinga més informació".\nLa proposta del PSOE ha sigut acceptada per ERC i EH Bildu, que ha retirat la petició. La diputada de la formació abertzale Mertxe Aizpurua ha recordat a l'inici de la seua intervenció que el jove marroquí Marouane Abouobaida, de 23 anys, va morir penjat en la seua cel·la d'aïllament.\n"No és la primera vegada que es produeixen morts en els CIE i de no establir-se canvis no serà l'última", ha proclamat Aizpurua, que ha reclamat que la gestió dels CIE no estiga "en mans de la Policia Nacional", i ha denunciat que el jove mort fora tancat en una cel·la d'aïllament. També ha preguntat si existeix un protocol contra suïcidis en els CIE, "i en eixe cas per què no va funcionar", així com si el mort havia sigut agredit prèviament.\n"Hi ha indicis per a pensar que la mort de Marouane es va poder evitar per açò cal aclarir l'ocorregut i prendre mesures perquè no es produïsquen fets similars", ha afegit la diputada d'EH Bildu, que ha demanat, com el diputat d'ERC Xavier Eritja, el tancament dels CIE.\nVOX REIVINDICA SALVINI\nAbans de la retirada de la petició, el PNB havia recolzat la compareixença de Marlaska, mentre Unides Podem havia anunciat la seua abstenció perquè recolzava que es produïra en la Comissió d'Interior, i no en un Ple extraordinari. La diputada de la formació morada Victoria Rosell ha aprofitat la seua intervenció per a retraure "el subtil exercici de xenofòbia de parlar d'ETA para no parlar d'un ésser humà mort".\nAl·ludia a intervencions com la de la diputada de Vox Macarena Olona, que s'ha manifestat a favor de la compareixença de Marlaska en la cambra, encara que ha enumerat motivacions diferents com el cessament del coronel Manuel Sánchez Corbí com a cap de la UCO de la Guàrdia Civil, o el recurs al Consell d'Estat per a "desvincular-se de l'acord sobre equiparació salarial" de les Forces i Cossos de Seguretat de l'Estat.\nLa presidenta del Congrés, Meritxell Batet, ha advertit Olona que havia de cenyir la seua intervenció al contingut de la petició de compareixença, encara que la diputada de Vox ha continuat parlant d'"acostament de presos etarres" i homenatges a terroristes, qüestions que, en la seua opinió, justifiquen la compareixença de Marlaska, "però no per descomptat pels motius que han portat a EH Bildu i al Grup Republica a sol·licitar aquesta compareixença", ha postil·lat.\n"I no serà perquè Vox no està completament d'acord en que siga necessari el tancament dels CIE, però perquè s'aplica una adequada política d'immigració perquè no es produïsca un efecte crida", ha dit la representant de Vox per a reivindicar les polítiques del ministre de l'Interior italià Matteo Salvini de "tancar les portes als immigrants il·legals amb mesures contundents".


Marc Soler padrí de la Mitja Marató Ciutat de Vilanova 2015\nBlanca Albà i Xavi Ruiz, ahir al vespre\nEl Club Esportiu de la Universitat Politècnica de Catalunya presenta les novetats d'aquesta edició que aposta per la transversalitat i el foment de valors\nLa Casa Olivella va acollir ahir al vespre l'acte de presentació de la Mitja Marató de VNG 2015, que se celebra el diumenge 13 de desembre i que per segon any consecutiu està organitzada pel Club Esportiu de la Universitat Politècnica de Catalunya. L'acte va anar a càrrec de la Regidora d'Esports, Joventut, Infància i Adolescència, Blanca Albà i del director tècnic i esportiu, Xavier Ruiz.\nBlanca Albà va manifestar sentir-se molt satisfeta de com la nova organització ha treballat en aquest projecte i del caire tranversal que li ha conferit, ja que la prova va més enllà de la pròpia marató, perquè aporta valors de promoció de l'esport i de promoció de ciutat. "Creiem que és bo un canvi de mans, perquè això s'ha traduït en noves ganes i noves maneres de treballar que ens enriqueixen a tots. Però sobretot perquè creiem que és bo pel món de l'esport que s'impliquin persones amb experiència en un dels esdeveniments més importants que té la ciutat".\nEl director tècnic del Club Esportiu de l'UPC Xavi Ruiz va anar explicant als assistents tots els detalls d'una cursa que presenta un bon nombre de novetats sorgides de la voluntat de promocionar els valors relacionats amb l'esport i la ciutat, de manera transversal, en totes les accions del projecte. "La nostra voluntat és apropar la cursa a la ciutat i per això hem dissenyat un circuit que transcorre per la zona urbana i la zona comercial de Vilanova i la Geltrú. A més comptem amb la col·laboració d'entitats esportives, associacions i empreses que ens ajudaran a dinamitzar un recorregut que passarà per llocs emblemàtics de la ciutat."\nLa col·laboració d'entitats esportives és una de les novetats d'aquesta edició, ja que la voluntat de l'organització és promocionar els clubs que treballen l'esport base, com seria el cas de l'escola d'atletisme Dinami-K i La Fundació d'Esport Base, però també altres associacions, clubs i establiments que aportaran el seu gra de sorra perquè la Mitja Marató sigui tot un èxit.\nAltres novetats són el foment d'hàbits per una vida saludable i el foment de la solidaritat mitjançant el suport a dues fundacions que treballen per millorar les condicions de vida de les persones afectades per ELA i les seves famílies.\nLa Mitja Marató VNG 2015 busca també la promoció de l'esport femení, i hores d'ara ja s'ha duplicat el nombre de corredores inscrites, respecte l'any passat, en el moment de tancar les inscripcions. A més, es facilitarà l'arribada de participants a la ciutat, gràcies a l'acord a que s'ha arribat amb Renfe Rodalies, de manera que els corredors i corredores tindran bitllet gratuït d'anada i tornada, des dels seus llocs d'origen, el mateix dia de la cursa.\nUna de les grans novetats d'aquesta edició és el projecte d'apadrinament de la Mitja Marató a càrrec d'un esportista de renom local, i que en aquesta primera ocasió ha recaigut sobre el ciclista vilanoví Marc Soler. La jove promesa de l'equip Movistar és el vigent campió del Tour del Porvenir per a ciclistes de la categoria sub-23. Marc Soler, que ahir era a la presentació, va agrair a l'organització que haguessin pensat en ell.\nPel que fa a les novetats tècniques de la Mitja Marató, Xavi Ruiz ha explicat que el circuit d'aquest any ha volgut recollir les opinions dels participants de les darreres edicions. "Hem recollit els seus suggeriments i per això hem eliminat diversos trams, com el de la carretera, el del club Nàutic i les tres voltes al passeig Marítim. Ara, fins al quilòmetre 10, el circuit serà ràpid i amb poc desnivell, al passeig hi haurà el tram més pla i ràpid, on hem eliminat la gran majoria de girs de 180 graus, i en els últims 6 quilòmetres es concentrarà l'activitat paral·lela a la cursa, per tal d'apropar al màxim públic i atletes".\nAltres novetats són la incorporació de la prova dins el calendari del Campionat de Catalunya Universitari de Mitges Maratons. S'han establert marques de referència d'1.30, 1.40 i 1.50 hores, i premis en metàl·lic per als tres primers classificats en categoria masculina i femenina de 150, 100 i 50 euros, respectivament. A més, s'ha incorporat la categoria de policies i bombers, i els punts d'animació en circuit, a càrrec de les entitats i clubs participants.\nLes inscripcions per poder participar a la cursa encara són obertes, i es poden formalitzar a través d'internet fins el 9 de desembre.


«La mort per la picada d'una aranya de cap negre és molt improbable»\n09 maig 2021 21:53\nJaume Orfila, metge de medicina interna de Son Dureta, explica l'acció del verí\nSebastià Bennàssar | 10 setembre 1998\nLa mort del jove turista anglès Jonathan Peter Wickings per la picada d'una aranya el passat divendres continua aixecant expectació en diversos medis.\nEl doctor Jaume Orfila, del servei de medicina interna de l'hospital de Son Dureta, explicà ahir a Diari de Balears les diferents complicacions que poden provocar les picades de les aranyes de cap negre. Orfila també repassà alguns dels perills de la mar i alguns dels casos que s'han atès en el decurs de la darrera dècada a Son Dureta.\n"Quins pacients afectats per les picades dels peixos aranya són els que arriben al departament on vós treballau?\n"Solen venir els malalts als quals se'ls compliquen les seves lesions. De totes maneres, la majoria dels casos es poden solucionar amb intervencions d'urgència. El dolor de les picades sol remetre després de 48 hores i després de l'aplicació d'analgèsics i aigua calenta a la zona afectada, ja que a partir dels seixanta graus de temperatura el verí perd notablement el seu poder».\n"Quines són les principals causes de complicació de la picada de l'aranya?\n"La picada es pot complicar amb infeccions i grans inflamacions dels membres afectats que necessiten de repòs per part dels afectats durant setmanes per mor dels sangtraïts i dels hematomes. De totes maneres, els casos de mort a conseqüència de la picada d'aquest animal són molt pocs.\n"Com es poden arribar a produir aquests casos i quina és la forma d'actuació del poderós verí d'aquests peixos?\n"Les aranyes tenen un verí que actua sobre el sistema nerviós i el sistema hemorràgic. Quan afecta el sistema nerviós el verí va paralitzant els diversos músculs. Un dels afectats són els intercostals, que garanteixen el procés respiratori. La respiració s'atura. Pel que fa al sistema hemorràgic, s'ha de dir que es produeix una arítmia que provoca una paràlisi de la circulació sanguínia i en poc temps del cor.\n"I pel que fa a les al·lèrgies al verí?\n"Una al·lèrgia no és res més que una reacció exagerada del cos davant d'un determinat producte, però en el cas extrem de la picada del peix aranya pot arribar a provocar un edema pulmonar, que es provoca per l'ompliment de sang dels pulmons causat pel continu i ràpid vessament de sang de les artèries. Quan es produeix un edema, i maldament la reacció dels sanitaris sigui molt ràpida, hi ha poc a fer, s'ha de procurar restablir el sistema respiratori a través de perforacions de la tràquea i hiperoxigenacions, però moltes vegades no s'assoleix el resultat desitjat.\n"Quin és el tractament més ràpid per a aquest tipus de ferides?\n"En el primer moment l'aplicació d'analgèsics i corticoides. En els casos més greus s'ha de fer un tractament adrenalític a través d'injeccions a les artèries de la zona afectada. En els casos més greus s'ha d'injectar l'adrenalina directament al cor. Aquesta és una solució per a casos extrems que pretén dur una descàrrega enorme en un centre neuràlgic que s'ha d'emprar en els casos de xock i quan no hi ha circulació sanguínia per tal que el producte arribi com més aviat millor al punt de distribució. El tractament definitiu és l'aplicació de respiració assistida fins que els músculs intercostals reprenguin la seva activitat i control per tal d'eliminar les toxines.\n"Heu tingut algun cas de mort per aquest fet?\n"No, jo duc dotze anys treballant a Son Dureta i mai no m'he trobat ni he sentit a dir del cas de la mort d'algú. Hi ha hagut gent que ha estat molt malament, però molt poques persones arriben a la mort per aquest cas.\n"Fa dos anys un alemany al qual va picar una aranya de cap negre va patir l'amputació d'un dels seus membres...\n"Home, fins ara hem parlat de les lesions generals de la picada, però les lesions locals també són greus. El verí provoca una gran inflamació de la zona afectada. Després es provoquen edemes locals, hemorràgies internes, inflamacions de les fibres del múscul i la destrucció d'aquest. Aquestes ferides provoquen una inflamació gegant de tota la musculatura que poden acabar amb la necessitat d'amputar el membre per tal d'evitar mals més grans per al pacient.\n"Coneixeu casos d'atacs d'altres animals com tintoreres, taurons, morenes, congres i altres peixos verinosos?\n"Hi ha hagut alguns atacs de morenes i congres. De tintoreres i taurons no en tenim constància i de peixos verinosos no n'hi ha gaire més. De totes maneres, és difícil trobar-te amb un peix verinós, és molt més difícil que t'ataqui i encara molt més que el resultat sigui fatal.


Com augmentar la capacitat de subministrament de gasoil? - Petrolis Figueres - Venda de gasoil a domicili - Carburants i combustibles.\nInici » Com augmentar la capacitat de subministrament de gasoil?\nCom augmentar la capacitat de subministrament de gasoil?\n21 d'agost de 2021 11 d'abril de 2022\nUna de les formes més utilitzades per augmentar la capacitat de subministrament de gasoil és connectar dos o més dipòsits. La normativa en vigor estableix que és possible instal·lar fins a cinc dipòsits de gasoil a través d’un tub sifó, que permet el pas de combustible entre els dipòsits sense que es presentin fuites. S’ha de considerar que no està permès connectar els dipòsits per la seva zona inferior.\nLa necessitat d’augmentar la capacitat de subministrament de gasoil pot ser degut a diferents raons. Pot ser que les necessitats de calefacció hagin augmentat a causa de que es passa més temps a la llar a causa de la implementació de l’teletreball o bé al fet que ara hi ha més persones a casa, el que implica un increment en el consum de gasoil.\nSi disposes d’un dipòsit petit serà necessari realitzar recàrregues de manera contínua. En cas de no haver realitzat la instal·lació de gasoil o si necessites renovar-la, el més recomanable és comptar amb un dipòsit amb la capacitat adequada. Un dipòsit de 1.000 litres ha de cobrir les necessitats de calefacció d’un habitatge unifamiliar a l’almenys durant dos mesos i mig (75 dies).\nNo obstant això, si comptes amb un dipòsit en bon estat, el més recomanable és connectar un altre, és a dir, connectar dos dipòsits de gasoil per comptar amb més capacitat d’emmagatzematge i subministrament. Així, tindràs una menor dependència en el subministrament de gasoil a domicili a Figueres a l’augmentar el temps per realitzar una nova comanda de gasoil.\nA més, també pots aprofitar quan els preus de l’gasoil són baixos, ja que així podràs comptar amb una major capacitat d’emmagatzematge, és a dir, que podràs esperar per comprar aquest combustible quan arribi al seu preu mínim.\nCom a recomanació final, considera que per dissenyar o realitzar qualsevol instal·lació d’un dipòsit de gasoil has de consultar amb un professional certificat que compti amb experiència i garanteixi el treball realitzat.


Aquest dijous arriba un canvi de temps que portarà núvols i precipitacions a tot el Maresme - maresme360 - Portal de notícies de la comarca del Maresme\nInicioUncategorisedAquest dijous arriba un canvi de temps que portarà núvols i precipitacions a tot el Maresme\nAquest dijous arriba un canvi de temps que portarà núvols i precipitacions a tot el Maresme\n24 abril, 2013 Redacció Uncategorised 0\nLa previsió del temps al Maresme per aquest dijous segons el servei meteorològic del Consell Comarcal del Maresme indica que tindrem cel molt ennuvolat durant tot el dia. S’esperen precipitacions que seran en forma de ruixats febles durant el matí i en forma de pluja moderada de cara a la tarda.\nEls vents seran forts, de força 5 a 6 i de component nord-est. Mar en estat de forta maror amb àrees de maregassa a tota la costa del Maresme. Les temperatures baixaran lleugerament, amb màximes que aniran dels 17 als 19 graus i mínimes que oscil·laran entre els 8 i els 12 graus.\nMeteomar activa l’alerta per mala mar\nContinuen les converses entre Vilassar de Dalt, Premià de Dalt i Cabrils per a la mancomunació de serveis


Tots els assistents han pogut gaudir d’un esmorzar de veremador i tastar els vins en rama elaborats per aquesta cooperativa adscrita a la DO Tarragona i comercialitzats amb la marca Flama Roja.\nEl Celler Cooperatiu de Vila-rodona (Alt Camp) ha organitzat aquest diumenge 20 de novembre la setzena edició de la Festa del Vi Jove, una cita que s’ha convertit en una tota una tradició a la comarca i que ha reunit unes 1.200 persones que han pogut menjar-se un esmorzar de veremador (pa torrat, oli, butifarra negra, cansalada i arengada i mandarines i pastis de postres) i acompanyat dels vins produïts en aquesta cooperativa de la DO Tarragona.\nCom sempre, els assistents en aquesta festa, que ha estat presidida pel director general de Qualitat i Indústries Agroalimentàries del Departament d’Agricultura, Domènec Vila, i pel president de la Cooperativa de Vila-rodona i de la DO Tarragona, Josep Lluís Grogués, entre d’altres autoritats locals i comarcals, ha estat un èxit i els assistents han pogut tastar i adquirir a l’agrobotiga els vins joves de la collita de l’any 2011, amb l’afegitó que els han pogut tastar directament de les tines on estan acabant el seu procés d’elaboració. Així, els assistents han pogut assaborir el vi en rama varietal (macabeu, xarel•lo, parellada, merlot o ull de llebre), un vi totalment natural que encara no està finalitzat però que ja té les aromes i les seves característiques plenament definides.\nLa Cooperativa Agrícola de Vila-rodona, amb mig miler de socis cooperativistes, agrupa actualment diverses cooperatives agrícoles locals dins de la DO Tarragona i es troba al bell mig de la ruta del Císter, a tocar del monastir de Santes Creus. La seva fundació data del 1919 i l'edifici del Celler Cooperatiu, d'influència modernista i obra de l'arquitecte vallenc Cèsar Martinell, és de notable interès arquitectònic i és possible visitar-lo. Els vins de la Cooperativa de Vila-rodona es comercialitzen a través del grup Castell d’Or.


Es posa en marxa un curs més la iniciativa educativa dels Padrins de lectura | La Salle Torreforta\nEs posa en marxa un curs més la iniciativa educativa dels Padrins de lectura\nAquesta passada setmana es va posar en marxa, un curs més, la iniciativa educativa dels Padrins de lectura, en què els alumnes de 6è de Primària compartiran estones de lectura amb nens i nenes de 1r i els de 5è amb els de P5, que encara estan començant a introduir-se en el món dels llibres.\nDurant el curs passat, alguns d’aquests mateixos alumnes ja van compartir aquesta activitat, quan uns i altres estaven a 5è i a P5. Així doncs, aquest any la relació continua amb un doble objectiu:\nEls alumnes de 5è i 6è participaran en els projectes dels de P5 i 1r, respectivament, i els hi proposaran activitats variades, divertides, lúdiques i interdisciplinars.\nDurant els primers dies de classe, els estaran acompanyant perquè l’entrada a Primària sigui molt satisfactòria. Per aquest motiu, la setmana passada van estar passejant per l’escola i jugant tots junts al pati.\nDe fet, el primer dia de classe, els alumnes de 6è van estar fent de guia per l’escola als nou vinguts a 1r, per tal que coneguessin tots els racons del seu nou pavelló i el divendres van preparar jocs per acabar la primera setmana de curs d’una manera diferent i divertida.\nPadrins i fillols tindran una cita els divendres per la tarda (divendres alternatius), tenint un lloc per compartir coneixements, habilitats, petits problemes, emocions… I, com no, també fer nous amics i no trobar-se sols en aquesta nova etapa que acaben de començar.\nAquesta experiència, que s’aplica també en altres escoles La Salle, és molt enriquidora i té com a objectius més significatius:\nAfavorir la comunicació entre l’alumnat de diferents etapes.\nAssumir el compromís i la responsabilitat de vetllar pels més petits durant l’activitat.


Del desconcert a la incertesa – Salvador Cardús\nDarrerament he tingut l’oportunitat de parlar de l’educació en temps d’incertesa a Figueres, a Palma, a Alcoi… Hi he sostingut que l’educació ens ha d’ensenyar a viure en aquesta incertesa, amb intel·ligència i dignitat. Encara més: crec que cal donar la benvinguda al fet que la incertesa hagi tornat, i per quedar-s’hi, als nostres projectes vitals. La incertesa és una dimensió intrínseca de la condició humana que havíem volgut ignorar, vivint-hi d’esquena, en un greu exercici d’autoengany irresponsable. Al capdavall, els principals problemes educatius que hem viscut les darreres tres dècades són conseqüència d’aquest oblit.\nDES DEL MEU PUNT DE VISTA, doncs, la crisi educativa actual ha estat provocada, com en el cas del sistema financer, per un excés de desregulació moral al llarg de tots aquells anys de creixement esbojarrat. I aquesta desregulació va donar lloc a un abús del que en podríem dir pedagogia especulativa , que alhora va acabar provocant el corresponent desconcert educatiu. El cas és que es van abandonar les virtuts socials més elementals. L’ascetisme propi d’un entrenament dur per a la vida semblava sobrer. S’educava per fer nens feliços , una idea confusa que suggeria la possibilitat d’una bondat banal i hedonista. Es podia predicar un viure al diadespreocupat -allò del carpe diem – perquè, paradoxalment, s’estava segur que ens havíem curat en salut per al futur.\nDE FET, NI LA SOCIETAT TRADICIONAL ni la moderna no havien negat mai la incertesa. L’una se’n defensava apel·lant al passat. L’altra l’encarava planificant el futur. En canvi, la il·lusió d’una postmodernitat centrada en el present es va construir sobre una gran impostura: fer bandera de la fragilitat en la confiança que ho teníem tot assegurat. Al final, la postmodernitat només ha estat un breu parèntesi d’hipocresia, un temps d’especulació social que convidava a viure al marge de la virtut. Lyotard, que n’era el pare, l’havia definit com un “acostumar-se a pensar sense motlles ni criteris”. Però trenta anys més tard, Lipovetsky es desdeia d’aquelles tesis postmodernes que també havia abraçat: “La idea de postmodernitat era falsa”, reconeixia, i n’observava les conseqüències: una hipermodernitat fonamentada en la desregulació social, una de les cares més nefastes de la qual fou l’estimulació hedonista.\nARA BÉ, ESBORRAT AQUELL MIRATGE, la consciència de la incertesa constitutiva de la nostra condició humana i social ens torna a exigir l’exploració -no parlo d’imposició ni d’adoctrinament- de les virtuts que ens han de permetre assumir-la dignament. Vet aquí, doncs, que cal demanar a l’educació, i a l’escola molt en particular, que assenyali criteris d’orientació, que ens ensenyi a fer anar la brúixola, per moure’ns en un mapa físic del qual han desaparegut totes les indicacions de falsos camins fresats.\nA ALCOI SE’M DEMANA si aquest retorn a la incertesa no és la simple conseqüència del desmantellament d’un estat del benestar edificat per eliminar-la fins on fos possible. Bona pregunta. Improviso una resposta. Crec que l’error havia estat pensar que podíem esborrar la incertesa establint un sistema il·limitat de drets sense deures, que és el que ha dut a fer-ne un ús irresponsable. L’estat del benestar té la seva raó de ser a l’hora de redistribuir les incerteses que la desigualtat social reparteix injustament. Però quan acaba sent una pòlissa a tot risc i sense franquícia es fa insostenible. En aquest sentit, només una educació que assumeixi positivament la incertesa com a condició humana pot tornar tot el valor a l’estat del benestar i fer possible que segueixi avançant propiciant conductes responsables, generoses i sense abusos.\n10 d'abril de 2012by Salvador Cardús\nRT @FerranSuay: I no faran que Blancaneu siga home, negre i bixexual? Que poc progres! about 8 minutes ago ReplyRetweetFavorite\nRT @mariusserra: Es veu que un dia d'aquests el president Aragonès es reunirà amb el president aragonès about 9 minutes ago ReplyRetweetFavorite


Premi de l'Estat per a l'emancipació gai - Premi Jos Brink - Viquipèdia, l'enciclopèdia lliure\nPremi de l'Estat per a l'emancipació gai - Premi Jos Brink\nEl Premi de l'Estat per a l'emancipació gai - Premi Jos Brink (en neerlandès Staatsprijs voor homo-emancipatie Jos Brink-prijs) és un premi creat el 2008 pel Ministeri d'Ensenyament, Cultura i Ciència del govern dels Països Baixos atorgat a persones o organitzacions que han ben merescut per a l'acceptació i l'emancipació de la comunitat LGBT.\nS'atorga cada dos anys a l'entorn del 17 de maig, el Dia Internacional contra l'homofòbia i la transfòbia. Porta el nom de l'actor, escriptor i cabaretista Jos Brink (1942-2007). El premiat rep una obra d'art i 10.000 euros. Al costat del premi principal s'atorga també un premi d'encoratjament a una iniciativa innovadora recent que mereix un reconeixement i un suport oficial.\n2009: Henk Krol, fundador i cap de redacció del periòdic Gay Krant, creat el 1980. Els jurats van apreciar «els seus objectius, mètodes i resultats que van contribuir considerablement a l'acceptació dels homosexuals als Països Baixos».\nEl premi d'encoratjament va anar al RCTH un grup de teatre de Rotterdam per la seva obra educativa Sex a la ciutat destinada a la sensibilització a les escoles.\n2011: Els voluntaris de l'Associació neerlandesa per a la integració de l'homosexualitat COC. Segons els jurats: «El voluntaris van fer del COC un element que contribueix a la imatge de marca del nostre país i la seva acció va contribuir a la reputació de pioner dels Països Baixos al nivell internacional [en l'emancipació LGBT]. El COC ha esdevingut un concepte conegut per tota la població neerlandesa.»\nEl Premi d'encoratjamant va ser atorgat al diputat Ahmed Marcouch per a la seva acció per a obrir intrèpidament el debat sobre l'homosexualitat encara molt penós als cercles dels immigrants.\nwww.josbrinkprijs.nl - Web oficial del premi\n↑ 2,0 2,1 «Juryrapport Staatsprijs voor Homo-Emancipatie Jos Brink Prijs 2011 & Aanmoedigingsprijs», (en català: Raport integral dels jurats (en neerlandès))\n↑ Ministerie van Onderwijs, Cultuur en Wetenschap, «Jos Brink-prijs voor Henk Krol» 17 de maig de 2009\n↑ Rotterdams centrum voor theater - Centre rotterdamès de teatre\n↑ «Jos Brink Prijs voor vrijwilligers COC», RTL-nieuws, 15 de maig de 2011\nObtingut de «https://ca.wikipedia.org/w/index.php?title=Premi_de_l%27Estat_per_a_l%27emancipació_gai_-_Premi_Jos_Brink&oldid=19332127»\nLa pàgina va ser modificada per darrera vegada el 16 des 2017 a les 10:11.


Millor màquina pneumàtica per a la venda: TopFillers\nMàquina de tapatge pneumàtic\nInici / Màquines de captació / Pneumatic Capping Machine\nEls taps pneumàtics NPACK per a les ampolles estrenyen els taps de cargol, la culata i el gir a les tapes sobre ampolles de metall, vidre i plàstic. Són una combinació excel·lent de tot el que desitgeu en una màquina portàtil. Són senzills d’utilitzar, tranquils, còmodes d’utilitzar i proporcionen una excel·lent precisió de parell repetible. La sortida de parell es pot ajustar fàcilment girant un dial de parell extern amb els dits.\nMolts fabricants de petit volum depenen de taps manuals per segellar els seus productes embotellats. Un dels models més populars és la màquina de captura pneumàtica, que utilitza aire a pressió per lliurar la força necessària per segellar una tapa en una ampolla. Tanmateix, aquests cappers no tenen un inconvenient. Tot i ser màquines relativament assequibles, requereixen una gran quantitat de tècniques per garantir que el contenidor estigui totalment segellat. A més, els tipus de taps que es poden utilitzar amb ells solen ser molt limitats.\nPer a qualsevol persona que tingui seriositat sobre la qualitat i la seguretat del producte, tenir una tapa perfectament tancada no és negociable. Si la vostra intenció és vendre els vostres productes embotellats als consumidors, és una decisió molt sàvia invertir en tecnologia que combini els avantatges dels sistemes de captació automàtica de gamma alta amb l’accessibilitat d’una màquina pneumàtica manual.\nMàquines de captació, Màquina de tapatge pneumàtic\nCaracterístiques principals 1, adequat per a gorres planes, gorres per a esports, tapes mentals, etc. 2. Un motor controla una roda de capçal. 3, els cinturons de subjecció es poden ajustar per separat per a taps d'ampolles amb diverses altures i formes. 4, xut integral integral i escapament. 5, accionada amb roda manual. 6, ajust de l’alçada i l’amplada de la corretja. 7, botons d’ajust de les rodes de cargol, amb roda de seguretat de la clau de seguretat. 8, No cal fer cap canvi de peces per a una àmplia gamma de contenidors. 9, eixos sanitaris d'acer inoxidable 304 i eixos de suport d'ajust. 10, transmissió de potència del cinturó de distribució per a les rodes del fus. 11, Canvi del cargol inferior de les rodes del cargol. 12, 1/2 d'alumini de muntatge ...


Habilitats d'autonomia personal i social de l'alumnat amb necessitats educatives especials.\nFormació en lleure, acció social i gestió > Habilitats d'autonomia personal i social de l'alumnat amb necessitats educatives especials.\nAquest curs planteja una formació virtual, a l'abast de les vostres necessitats, que permeti aprofundir en aspectes necessaris per a la tasca quotidiana en el suport amb alumnat amb Necessitats Educatives Especials (NEE), fent de la tasca de Vetllador/a una professió amb formació especialitzada i que doni resposta a les necessitats detectades.\nCodi Curs: 12344\nData Fi: 14/01/2022\nPrincipalment educadors/es, monitors/es, vetlladors/es, responsables d'activitats, mestres, etc, ...\n- Eines que et permetin fomentar l'autonomia dels nens i nenes als quals ajudes diàriament.\n- Recursos per treballar de forma cooperativa i interdisciplinar amb el teu equip.\n- Reflexions sobre el teu rol professional i la teva intervenció que puguin millorar la qualitat de vida de l’alumnat.\nMòdul 1: EL ROL DEL/A VETLLADOR/A ESCOLAR EN EL FOMENT DE L'AUTONOMIA PERSONAL.\n- El/la vetllador/a escolar a l’aula: rol professional.\n- El paper a l’equip interdisciplinari.\nMòdul 2: TÈCNIQUES D'APRENENTATGE I DE MODIFICACIÓ DE CONDUCTA.\n- L’aprenentatge: perspectiva conductual.\n- Tècniques de modificació de conducta.\n- L’autocontrol: concepte i tècnica.\n- Tècniques cognitives i d’afrontament de situacions.\n- Tècniques de resolució de problemes.\nMòdul 3: HABILITATS SOCIALS: CONCEPTE, TÈCNICA I ÚS.\n- Concepte d’Habilitats Socials.\n- Tipus d’Habilitats Socials.\n- Intel·ligència social i emocional.\n- Tècniques i recursos per treballar les habilitats socials amb nens i nenes Procés d’adquisició dins un programa d’entrenament d’habilitats socials.\nMòdul 4: HABILITATS D'AUTONOMIA PERSONAL I SOCIAL: CONCEPTE, PROGRAMA D'ENTRENAMENT I APLICACIÓ.\n- Les habilitats bàsiques d’autonomia personal i social de l’alumnat amb necessitats educatives especials.\n- Detecció de necessitats i elaboració d’un diagnòstic de suport per part del vetllador.\n- Planificació, execució i avaluació de l’entrenament.\nL'alumnat amb necessitats educatives especials: Vetllador/a.\nSíndrome d'asperger: inclusió educativa.


De 11:00h. fins a les 24:00h.\nEl Festival de Cinema Independent de Barcelona, L'Alternativa 2004, arriba a la seva onzena edició. L'objectiu de L'Alternativa és donar a conèixer tot aquell cinema innovador, personal i compromès, tan necessari per a l'educació ètica i estètica, per descobrir noves mirades, per desvetllar consciències, o senzillament per emocionar-nos.\nDins de la Secció Oficial es projectaran 70 pel·lícules procedents d'arreu del món. Les Seccions Paral·leles d'aquest any són: Robert Bresson; fer visible allò invisible, Sinergies de la història: Don Askarian; realisme màgic, Cinema documental alemany : formes híbrides, Cinema independent holandès: passat i present, Homenatge a Alain Tanner, Mirades del Sud; Fernando Birri, Escoles de Cinema del Món, i activitats paral·leles com el Taller de Música de Cinema: Escoltar el Cinema; Taula Rodona: Identitat i Exili (amb la presència de Don Askarian i Llorenç Soler) i l'exposició fotogràfica: Don Askarian, una mirada particular. L'Alternativa oferirà cada nit, a la Pantalla Hall, un espai interdisciplinari obert al públic.


Mollerussa registra 32 positius i cinc persones curades de coronavirus – Mollerussa Televisió\nL’Ajuntament de Mollerussa demana no relaxar el confinament durant el cap de setmana i evitar sortir si no està justificat\nL’Ajuntament de Mollerussa demana a la població no relaxar les mesures el confinament durant el cap de setmana i evitar sortir si no és amb motiu justificat. Després que a principi de setmana es constatés un increment de la mobilitat per motius laborals després del decret de l’Estat de tornada a la feina, la tendència s’ha estabilitzat i la Policia Local no ha hagut d’aixecar des de dimecres cap acta per no respectar el confinament.\nAixí s’ha posat en relleu en la reunió periòdica del comitè d’emergència del Pla de Protecció Civil de Mollerussa, convocada per l’alcalde de Mollerussa, Marc Solsona, que ha tingut lloc aquesta tarda i on també s’han actualitzat les dades mèdiques oficials de manera que hi ha registrats 32 casos de persones positives, una de les quals aïllada i controlada en un centre residencial de la ciutat. També cal destacar que es manté en 7 les persones que han perdut la vida a causa del virus mentre que ja són cinc les persones han aconseguit curar-se, segons dades facilitades pel CAP de Mollerussa.\nPel que fa als tests realitzats per empreses de la ciutat, s’ha informat al comitè que Salut Pública no els ha donat validesa, tot i que a les persones que podrien ser considerades com a positives, se’ls ha aplicat igualment el protocol de la Covid-19 per la qual cosa romanen aïllades als seus domicilis.\nPel que fa al servei Ajude(M)ollerussa (676 289 571), ha rebut fins ara 410 trucades, que han derivat en 361 accions directes que han dut a terme la cinquantena de persones voluntàries que hi col·laboren. Així mateix, també s’han dut a terme 386 seguiments telefònics a persones grans de la ciutat per conèixer la seva situació i possibles necessitats.


Set llistes competiran a les eleccions generals d'Andorra del pròxim 7 d'abril\nviurealspirineus/ACN 13:56 28/02/19\nEl nombre de candidatures presentades és el més gran de la història del Principat\nandorra set generals eleccions llistes abril\nEl presentador de la llista de la Terceravia a les eleccions generals d'Andorra, Albert Pintat, saludant al cap de Govern en funcions, Toni Martí/ANA\nFins a set candidatures d'àmbit nacional concorreran a les eleccions generals d'Andorra, les quals tindran lloc el pròxim 7 d'abril. Aquest dimarts, les llistes han estat validades, amb la comprovació dels noms i les signatures de tots els candidats, a mesura que les persones encarregades de presentar-les han anat arribant a l'edifici administratiu del Govern del Principat andorrà. Així doncs, es disputaran els catorze consellers generals entre Demòcrates per Andorra (DA), Partit Socialdemòcrata (PS), Liberals d'Andorra (L'A), Progressistes-SDP, Terceravia UL+Independents, Andorra Sobirana (AS) i Units pel Progrés d'Andorra (UPA), sent així el primer cop que més candidatures s'han presentat en unes eleccions generals a circumscripció nacional.\nEl més matiners en passar per l'edifici administratiu de l'executiu andorrà han estat els presentadors d'SDP. "Una llista progressista, paritària amb set homes i set dones, cinc de les quals entre les set primeres posicions, i tres joves entre els catorze candidats", així ha definit la candidatura un dels presentadors, Josep Lluís Donsión, que ha vaticinat que la campanya serà "mogudeta i el vot estarà molt repartit però que anem "a fer el millor resultat possible".\nEls segons en presentar han estat els Liberals i, a part dels presentadors, també s'han desplaçat fins al Govern andorrà els candidats Jordi Gallardo, Ferran Costa i Judith Pallarés. "És una candidatura treballada i representativa de la societat i estem contents del que hem presentat perquè Andorra necessita un canvi", ha expressat al sortir de l'entrega el presentador Jordi Cerqueda. El liberal ha valorat que la multiplicitat de candidatures demostra "un desconcert i molts neguits entre la ciutadania andorrana".\nQui finalment ha donat la sorpresa i ha aconseguit presentar llista ha estat la nova formació liderada per Alfons Clavera sota el nom d'Units pel Progrés d'Andorra (UPA). Tot i això, els presentadors, Maria Carme Torcuatro i Jordi Camp, no han volgut fer declaracions i el candidat tampoc els ha acompanyat a la presentació de la llista.\nDarrere de la sorpresa del matí han arribat els presentadors de la Terceravia, l'excap de Govern Albert Pintat i l'exsíndic general Joan Gabriel. "Les eleccions d'Andorra són una gran festa, la Terceravia vol encarnar el millor de cada cantó", ha exposat Pintat, que ha recordat que fa quatre anys ja va ser el presentador de la candidatura, en aquell moment però Liberal. L'excap de Govern també ha apuntat que només s'han deixat de presentar llista a Canillo, per la qual cosa també ha recordat que la Terceravia se sent representada a la Massana amb la llista de Ciutadans Compromesos i per això han estat "generosos" al no formar llista pròpia.\nEls presentadors del PS, Ferran Goya i David Rios, han estat acompanyats pel número u i dos dels socialdemòcrates, Pere López i Susanna Vela. En aquest cas, López ha estat l'encarregat de fer la valoració i ha estat la més política, ja amb la mirada posada a la campanya. "Les eleccions van de continuïtat de DA o d'opció de canvi i l'única opció passa per les llistes de PS+L'A a les parròquies", ha apuntat, qui ha titllat de "tret plural" la proliferació de candidatures.\nCom a penúltims han arribat les presentadores de DA, les cònsols Conxita Marsol i Trini Marín, que han anat acompanyades del president del partit, Eric Jover, i el candidat Xavier Espot. "Molt il·lusionats i amb ganes de treballar i de les llistes que hem tancat, res és fàcil però tenim opcions importants", ha resumit Marsol. "És positiu que hi hagi tantes candidatures, són moltes pel país que som, però hi ha molts projectes de país".\nL'última llista en arribar, a mitja hora de tancar el termini, ha estat la liderada per Eusebi Nomen, Andorra Sobirana (AS), que ha necessitat gairebé una hora per validar els candidats presentats. Malgrat aquest llarg temps d'espera la presentadora, Mari Carme Moreno, s'ha excusat pel nombre de signatures i ha negat qualsevol problema. "És una llista paritària i amb moltes ganes de treballar no vinculada directament amb el món polític, ens espera una època amb molta feina per endavant", ha valorat.\nFins a 24 llistes a les territorials\nPel que fa a les llistes territorials, se'n presentaran 24 a les eleccions generals del 7 d'abril per ocupar catorze escons del Consell General. La coalició de Liberals d'Andorra i el Partit Socialdemòcrata, d'Acord, serà present a les set parròquies andorranes. Mentre, Demòcrates per Andorra, tal com ja va avançar, no es presenta a la Massana i la Terceravia compta amb candidatura a cinc parròquies: Ordino, Encamp, Andorra la Vella, Sant Julià de Lòria i Escaldes-Engordany. Progressistes-SDP estarà a les parròquies d'Encamp, Ordino, Andorra la Vella i Escaldes-Engordany i Andorra Sobirana ha presentat només una llista territorial a Canillo. A la Massana, també s'ha presentat la candidatura de Ciutadans Compromesos.\nEl Consell General del Principat d'Andorra commemora avui els 600 anys del Consell de la Terra


NervGen Pharma està desenvolupant un fàrmac per recuperar el dany causat per l'esclerosi múltiple | GAEM - Esclerosis Multiple\nL’empresa canadenca NervGen Pharma està desenvolupant un medicament capaç de revertir els danys causats per l’esclerosi múltiple i altres malalties de sistema nerviós\nDesprés de més de tres dècades d’investigació exhaustiva, l’últim fàrmac candidat de NervGen Pharma té el potencial de revertir el dany causat per les condicions degeneratives d’algunes afeccions com l’esclerosi múltiple.\nAquesta empresa canadenca, innovadora en R + D, està desenvolupant un nou fàrmac candidat, NVG-291, que està destinat a tractar el tipus de dany de sistema nerviós causat per afeccions degeneratives, que inclouen l’esclerosi múltiple, la malaltia d’Alzheimer, la lesió de la columna vertebral, la lesió cerebral, l’accident vascular cerebral i s’altres malalties de sistema nerviós central que no tenen tractaments eficaços en l’actualitat.\nActualment, la malaltia degenerativa de l’esclerosi múltiple no té cura coneguda i hi ha pocs candidats a fàrmacs nous amb el potencial de “detenir”, revertir o reparar el dany que causa.\nEn assaigs preclínics, el fàrmac de NervGen Pharma ha demostrat la capacitat de reparar i revitalitzar els nervis i neurones danyats, a l’activar la capacitat natural de el cos per reparar-se a si mateix. El CEO de NervGen, Paul Brennan, descriu NVG-291 com “un paradigma de tractament completament nou”.\nFundació GAEM impulsa la innovació biomèdica per trobar una cura per l’esclerosi múltiple i millorar la vida de més de 55.000 persones a Espanya. Dóna suport a la seva tasca d’investigació i sensibilització sobre aquesta malaltia incurable.\n30 anys d’investigació\nEl tractament s’ha desenvolupat després de més de 30 anys d’investigació mèdica pionera, que tenia per objectiu determinar l’element clau per reparar el dany de el sistema nerviós i restaurar la funció perduda. El treball d’investigació va ser realitzat pel guardonat neurocientífic nord-americà Dr. Jerry Silver, qui ara ha llicenciat la tecnologia a NervGen.\nNervGen diu que el medicament té el potencial d’abordar el dany de el sistema nerviós en una varietat d’indicacions mèdiques debilitants, degudes ja sigui a un trauma o a una malaltia crònica.\nAixò constitueix una marcada diferència amb els medicaments per a l’esclerosi múltiple existents actualment, que s’enfoquen en abordar els símptomes subjacents, com la inflamació, en un esforç per alentir la progressió de la malaltia, però sense capacitat per restaurar la funció perduda.\nLlegir l’article original a HealthEuropa\n21 setembre 2021 Leave a comment


Lacatges i vernissats: Catàleg de Fel Rubí\nLacatges i vernissats de Fel Rubí\nSom especialistes en lacatge de mobles i vernissat de superfícies. Treballem per a professionals de la fusteria, decoradors, botigues de mobles i clients particulars.\nExisteix una àmplia gamma d'estils, colors i acabats, que vostè podrà triar, a més de comptar amb el nostre assessorament.\nPosem a la seva disposició tota la nostra professionalitat per a oferir-li el millor resultat i uns excel·lents acabats en cadascun dels nostres treballs.\nEls seus treballs de laca i vernís millor amb Fel Rubí.\nM'agradaria rebre informació més detallada sobre Lacatges i vernissats


Els peatges es rebaixen, però no a Mollet - Mollet a mà\nEls peatges es rebaixen, però no a Mollet\nLa Generalitat arriba a un acord amb Abertis per rebaixar la tarifa dels peatges de la C33 i la C32 del Maresme i el Garraf però a Mollet no es produirà cap canvi.\nDijous, 3 d'octubre de 2013 | 14:45h\nEl Departament de Territori i Sostenibilitat de la Generalitat de Catalunya ha confirmat que no s’aplicarà cap rebaixa al peatge de Mollet: “la bonificació és la mateixa que fa un any”. També, la Generalitat ha arribat a un acord amb Abertis que permetrà rebaixar la tarifa dels peatges de la C33 i la C32 del Maresme i el Garraf.\nL’alcalde de Mollet i membre de la Comissió de Peatges, Josep Monràs, ha enviat una carta al conseller de Territori i Sostenibilitat, Santi Vila, per demanar que convoqui urgentment una reunió de la Comissió de Peatges per informar d’aquesta rebaixa. Monràs vol saber “com i de quina manera s’aplicarà aquesta rebaixa i si realment l’usuari tindrà una rebaixa directa en la tarifa del peatge”.\nJosep Monràs també demana al conseller que, per mitjà de la Comissió de Peatges, es treballi per tal “d’establir un sistema homogeni de peatges a tot el país, que actualment no existeix, fet que dóna lloc a situacions injustes, com és el cas de les bonificacions que sí s’han mantingut en altres peatges com el del Túnel del Cadí”.\nLa Generalitat va suprimir l’any 2012 la gratuïtat del peatge de la C33, conegut com a peatge de Mollet. Anteriorment aquesta barrera, a només 8 km de Barcelona, era gratuïta per als usuaris de mobilitat obligada, ja que es tracta d’una via estratègica per al desenvolupament econòmic del territori, que no només comporta mobilitat obligada dels residents, sinó també de tot el teixit industrial i empresarial que està obligat a utilitzar l’autopista.\nEn els darrers temps, s’ha reduït el nombre de vehicles que utilitzen diàriament la C33, ja que s’ha millorat notablement l’accés a Barcelona per mitjà de la C17, una millora que s’havia reclamat insistentment des de l’Ajuntament de Mollet i que constitueix una via alternativa.\nAgnès Boixader obre l'Ascensió amb un pregó sobre educació, feminisme i justícia social\nJordi Borràs: 'Encara ara, jo no puc anar a cobrir una manifestació de l'extrema dreta a Barcelona'


Pruna Blanca | Mandarina.cat\nInici / FRUITES / Pruna Blanca\nSKU: pruna-blanca Categoria: FRUITES Etiqueta: Pruna Blanca\nPruna Blanca, Prunus domestica Procedència Fruit de l’arbre prunera, pertanyent a la família de les Rosàcies i del gènere Prunus. Es desconeix el seu origen, encara que hi ha teories que el situa a les zones del Caucas, va ser introduïda a Itàlia i aquí a tot Europa.\nPropietats Característiques Petita fruita de forma arrodonida o ovalada. La seva pell, de color groc, és fina però dura, llisa i brillant. La carn és carnosa i fibrosa i amb un gust entre dolç i àcid.\nSigues el primer a opinar “Pruna Blanca” Cancel·la les respostes\nArboç / Madroño


Candlewood Suites Flowood Hotel Flowood (MS) Estats Units - Ofertes d'hotels amb els MILLORS DESCOMPTES EN LÍNIA\n3810 Flowood Drive, Flowood, Flowood (MS), Estats Units, 39232 - Veure al mapa\nMés informació sobre Candlewood Suites Flowood Hotel\nAl visitar Flowood (MS), vosté es sentirà com a casa a Candlewood Suites Flowood Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Candlewood Suites Flowood Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcament de cotxes, servei de bugaderia.\nCandlewood Suites Flowood Hotel té 113 habitacions, totes amoblades amb gust per tal d'oferir comforts com habitacions per a no fumadors. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com centre esportiu. Amb una localització ideal i amb comoditats imbatibles, Candlewood Suites Flowood Hotel no troba competidors en cap categoria.


Diari d'Albert Balada © ...Visitant, si tens la ment neta i el cor també, entra i gaudeix... : Pensament existencial\nUna veritable casualitat m’ha fet retrobar a un teòleg existencialista, al veronés Ramono Guardini, casualitat perquè cercava algunes notes per un treball i un nick quan m’he trobat amb la descoberta que Guardini, un dels teòlegs que desencadenaren el Concili catòlic vaticà II, era clara i relament un existencialista. Segons la Dra. Lòpez A. Quintas, catedràtica de filosofia de la Universitat Complutense de Madrid, “Guardini va descobrir molt aviat que les realitats de la gran qualitat –les obres d’art i de la literatura, les relacions humanes, els valors, la vida espiritual -, només poden conèixer-se quan s’adopta davant d’elles una actitud d’amor, de reconeixement i comprimís persona. Pensament existencial vol dir que el subjecte congnoscent adquireix una clara consciència del sentit de l’objecte en la mesura en que el pren seriosament; a l’inrevés, la afirmació que fa li revela el seu sentit en la mesura en que la deixa entrar en la seva vida i permet que determini la seva mentalitat, la seva conducta i la seva acció”.\nSartre, el francés Jean Paul Sartre, ens deia en el seu discurs “l’ existencialisme és humanisme” que l’home és l’únic que no només és tal i com ell mateix es concebeix, sinó que ho és tal i com ell vol que sigui i com es concebeix després de l'existència, com es vol després d’aquell impuls fins a l’existència. L’home no és altra cosa que allò que ell fa que sigui. Aquest és el primer principi de l’existencialisme; és també allò que se’n diu subjectivitat, que se’ns tira en cara sota aquest nom”.\nCreat per Albert Balada a dimecres, de setembre 26, 2007\nEtiquetes de comentaris: cançons d'amor, compromís, existencialisme, Jean Paul Sartre, nick, reconeixement, Romano Guardini


OCUPACIÓ - Consell Comarcal del Vallès Occidental\nPortada > Actualitat > COVID-19 > OCUPACIÓ\nPreguntes freqüents en relació a la situació d’Atur. (Enllaç)\nSepe – Atur i prestacions\nCom consultar l’estat de les prestacions d’atur pas a pas.\nFormulari d’inscripció del Servei d’Ocupació de Catalunya i circuit per donar-se d’alta\nFormulari de caràcter excepcional per tal de formular la inscripció al SOC com a demandant d’ocupació, per aquelles persones que no están inscrites. (Enllaç)\nInformació Departament de Treball, Afers socials i Famílies. Treball.\nIndicacions diverses sobre ERTOS, prestacions, com donar-se d’alta al SOC.... Adreçat tant a persones com a empreses. (Enllaç)\nTelèfon gratuït per a consultes sobre demanda d'ocupació\nLa Generalitat ha posat a disposició de la ciutadania un nou telèfon gratuït per a les consultes relatives a la demanda d'ocupació: 900 800 046. Aquesta via extraordinària d’atenció se suma a la del formulari en línia de l'apartat anterior. La informació en detall està publicada al web del SOC. (Enllaç)\nPreguntes Freqüents sobre els ERTE. Ministeri de Treball\nInformació sobre la presentació de Expedients de Regulació Temporal d’empleo per causa major per causa del COVID-19. (Enllaç)\nAssistència laboral COVID de CCOO\nEl sindicat CCOO ha habilitat un telèfon gratuït 900 i un correu electrònic per atendre dubtes de les persones treballadores relacionades amb l’emergència provocada pel Coronavirus (enllaç).\nPreguntes Freqüents d’àmbit laboral davant de situacions de risc pel Coronavirus\nDes de CCOO es dona resposta sobre les implicacions laborals, de Seguretat i Salut i Seguretat Social davant la detecció del COVID-19. (Enllaç)\nSituacions relacionades amb els ERTOs i d’altres situacions d’atur - CCOO\nVersió del 9-4 sobre situacions relacionades amb els ERTO2 i d’altres situacions d’atur – CCOO.\nInformació d’interès sobre la COVID-19 d'UGT\nEspai web on UGT facilita tota la informació necessària per als treballadors i treballadores sobre la COVID-19\nServei d’atenció Sabadell COVID-19\nResum de les mesures impulsades per l’Ajuntament de Sabadell i pels governs de Catalunya i de l’Estat per a persones amb contracte laboral i per a empreses i persones autònomes. Elaborada per l’Ajuntament de Sabadell i els agents socials i econòmics de la ciutat. (Enllaç al document)\nServei d’ocupació Ajuntament de Barberà del Vallès\nEl Servei Local d’Ocupació posa en marxa un assessorament online per resoldre dubtes laborals sorgits del COVID-19 a les persones. (Enllaç a Barberà Promoció)\nInformació sobre la línia d’ajuts per a les persones treballadores autònomes afectades econòmicament pel coronavirus, aportada per l'Ajuntament de Polinyà


Econo Lodge Ottawa (KS) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Ottawa (KS).\n2331 South Cedar, Ottawa, Ottawa (KS), Estats Units, 66067 - Veure al mapa\nHabitació Raconera amb Llit Extragran - No Fumadors (Corner King Room - Non-Smoking)\nTant si es tracta d'un viatge de plaer com si és de negocis, Econo Lodge és una elecció d'allotjament magnífica quan visiten Ottawa (KS). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Econo Lodge és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes.\nGaudiu de les comoditats d'alta gama com ara televisió de pantalla plana, habitacions per a no fumadors, aire condicionat, calefacció, despertador per tal de relaxar-vos després d'un cansat dia. L'hotel ofereix instal.lacions fantàstiques, incloses piscina exterior, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Econo Lodge.\nTots els tipus de viatgers (28) Parelles (10) Viatgers en solitari (13) Famílies amb infants petits (3) Famílies amb infants grans (3) Grups (1)


arxiu municipal | Arxiu de Vistabella del Maestrat\nArxiu d'etiquetes: arxiu municipal\nEn el marc del Dia Internacional dels Arxius, ICA International Council on Archives llança la campanya #UnArxiuÉs. Nosaltres seguint la iniciativa de l’Associació d’Arxivers Valencians volem adreçar-nos al seu projecte per a donar a conèixer el treball dels arxivers. Com ells ben bé diuen “per a donar respostes a aquestes preguntes i donar a conèixer què són els nostres arxius: les seues principals característiques, quins serveis prestem, cóm es pot accedir a ells, la seua presència a la web i a les xarxes socials, etc. ”\nA Vistabella no tenim un arxiu municipal en funcionament, som un poble de menys de 500 habitants i pocs recursos. L’arxiu municipal l’hem anant recuperant en els últims deu anys: netejant, ordenant, fent l’obra de la falsa, canviant caixes velles per caixes de conservació, triant per a digitalitzar en convenis en l’UJI, actuacions de manteniment per a tindre coneixement dels documents que va generar l’Ajuntament al llarg dels anys. Per altra banda intentem donar visibilitat als documents mitjançant la web de l’arxiu i les xarxes socials, és en aquest espai digital on hem trobat la manera de comunicar-nos sense entrebancs i on tenim sempre una acollida meravellosa i molta comunicació en descendents de Vistabella o en persones que volen participar aportant informació dels seus avantpassats.\nNo som optimistes, sabem que si no ens ho fem nosaltres ningú vindrà al rescat. Encara que sabem i valorem la voluntat de l’UJI per a digitalitzar, o de la Diputació de Castelló en el seu encertat Pla d’arxius. No entrem en els mínims que indica la llei valenciana per a tindre un arxiu perquè en som pocs. Però com una alternativa possible podríem aprofitar la Mancomunitat de Penyagolosa i treballar conjuntament per a tindre els arxius dels pobles de Penyagolosa en condicions, traure-li profit tant en el sentit de valorar el nostre patrimoni documental com en el més actual d’impuls dels serveis de l’administració electrònica.\nArxiu municipal de Vistabella, estiu 2019. Foto d’Elvira Safont\nAquesta entrada va ser publicada a Documents i etiquetada 9 de juny, arxiu, arxiu municipal, arxius valencians, dia internacional arxius el 4 Juny, 2020 per Arxiu de Vistabella.\nCom cada any celebrem el Dia Internacional dels Arxius, enguany dedicat a enfocar la mirada cap al futur. Un futur ple de reptes apasionants on els arxivers valencians fan camí sense descans cada dia per avançar.\nAprofitant dos dates importants, la dels arxius i el dia de Sant Joan per a Vistabella, presentem les samarretes de l’Arxiu de Vistabella. Una manera d’eixir al carrer i que la paraula arxiu siga al vostre cap, al vostre dia a dia i arribe ben lluny.\nLes tenim a la vostra disposició, son exemplars únics i en un disseny fabulós de Miquel Cardil que ens identifica com és el signe del notari-escriva de Culla Miquel Nicolau Tena de la visura de l’any 1658 conservada a l’Arxiu Municipal de Culla.\nPodeu adquiri-les ficant-vos en contacte en nosaltres al correu arxiuvistabella@gmail.com, silviaolaria@gmail.com i esafont@gmail.com. Tenim facilitat de distribució a Vistabella, Castelló, València, Barcelona i Madrid.\nNo ho dubteu són úniques i en la vostra samarreta ens ajudeu a continuar en el projecte de l’Arxiu de Vistabella!\nAquesta entrada va ser publicada a Documents i etiquetada 9 de juny, arxiu de Culla, arxiu de Vistabella, arxiu municipal, arxius, arxius del segle XXI, dia internacional arxius el 8 Juny, 2019 per Silvia Olaria.\nEs tracta d’un projecte fruit de l’interés particular d’un grup de persones per la revalorització de la vida del poble, per tant si teniu informació atractiva per a l’arxiu, documents o qualsevol document del tipus: fotos, material efímer, fullets, cartells, estampetes o qualsevol cosa que considereu important pel seu caràcter històric i de temàtica vistabellana només heu d’acudir a l’Ajuntament o escriure un mail a arxiuvistabella@gmail.com


Èxit de participació en les Festes Patronals d'Aldaia 2019 - Nou Horta\nDimecres, 21 Agost 2019 12:05\tEscrit per Redacció Publicat en Aldaia-VAL Vist 102 vegades\nEl municipi d'Aldaia tanca els seus dies festius amb un balanç “molt positiu” gràcies a la implicació i participació de totes les parts. Així la localitat acaba quasi un mes de Festes Majors, les de 2019, que han destacat per la seua àmplia participació, emotivitat, diversitat i espais segurs, gràcies al treball en equip i la col·laboració de treballadors i voluntaris.\nI és que el suport, en tots els aspectes, ha sigut un senyal d'identitat a Aldaia, un any més. En total la implicació activa i solidària per a l'organització, Seguretat, neteja i Serveis, va rondar les 500 persones, i tot per al gaudi general de tota una programació que ha atret a més de 30.000 ciutadans d'Aldaia i el seu entorn.\nProp de 20.000 persones van vibrar amb el Cinturó Jove Fest, milers de ciutadans de ciutadans –d'Aldaia i de tota la comarca- van gaudir de cada concert de les bandes musicals i les diferents ofertes culturals, la gastronomia, els jocs infantils, passareles de moda, tradicions, pólvora o grans sopars populars.\n“Aldaia pot estar orgullosa perquè manté les seues tradicions i ofereix novetats per a tots els públics aconseguint una implicació envejable i amb capacitat de resposta davant els imprevistos”, assegura l'alcalde Guillermo Luján.\nEl mateix Luján, i tot el seu equip de govern, va llançar a fi de festes diversos missatges en xarxes socials i personalment a tots els equips de treball “sense els quals seria impossible la realització d'unes festes a aquest nivell compatibilitzant a més la vida quotidiana d'una ciutat com Aldaia. Adéu a les festes de 2019, ara a continuar gaudint de l'estiu”.\nModificat el Dimecres, 21 Agost 2019 12:22\nMés en esta categoria: « Finalitza la ‘Escola d’estiu’ i el Campus multiesport d'Aldaia\tK-Pop, fotografia i escriptura creativa en el nou curs de Gent Jove Aldaia »